JY LEES NOU Kaaskoek spesiaal vir die Leeus
Suid-Afrikaners sal môreoggend om 09:35 vir die Leeus skree in die eindstryd van die Superrugby-reeks. Die agtsteman Warren Whiteley sal die Leeus lei teen die Hurricanes in Wellington, Nieu-Seeland. Kyk wie is die spanne hier.
Volgens Sport24 se Heinz Schenk is die kanse goed dat die Leeus met die titel kan wegloop! Maar met die gure weer wat Wellington die afgelope week geteister het, kan dit ’n uitdaging wees.
Wen of verloor - ons is trots op hulle! En wat is beter as om dit met ’n sny koek te vier.
1. KORS Verhit oond tot 180 °C. Spuit ’n 23 cm-losboom-koekpan met kleefwerende kossproei. Bedek die buitenste rand van die koekpan met foelie en draai dan kleefplastiek om om te keer dat die vulsel uitloop as die pan dalk lek.
Plaas koekies en suiker in ’n voedselverwerker en kap tot fyn krummels vorm. Voeg gesmelte botter by en meng goed. Gooi mengsel in koekpan en gebruik vingerpunte om pan daarmee uit te voer. Die mengsel hoef nie tot heeltemal bo teen die rand te kom nie. Gooi gesmelte sjokolade op bodem en smeer plat. Maak pan toe met kleefplastiek en plaas in yskas tot benodig.
3. Plaas uitgevoerde koekpan op ’n bakplaat en gooi vulsel in. As al die vulsel in is en niks lek nie, verwyder die kleefplastiek voor jy dit in die oond sit (behou die foelie). Plaas in oond en bak 15 minute. Draai temperatuur af tot 120 °C. Bak nog 1 uur en 45 minute. Haal uit en laat afkoel. Wanneer afgekoel, plaas in yskas – verkieslik oornag.
4. BOLAAG Breek fudge in stukke en plaas in ’n kastrol. Voeg room by en
plaas op ’n baie lae temperatuur op ’n stoofplaat. Roer sous nou en dan tot gesmelt. Haal af van hitte en gooi in ’n bakkie. Laat heeltemal afkoel by kamertemperatuur. Maak toe met kleefplastiek en plaas in yskas tot benodig. Breek donkersjokolade in
stukke en plaas in ’n mengbak wat bo-op ’n kastrol met kookwater sal pas. Haal
kastrol af van stoofplaat en plaas bak op kastrol. Laat sjokolade smelt. Skep
sjokolade in rugbybal-plastiekvorms (sien bl. 12) en laat hard word by kamertemperatuur.
Keer versigtig uit en plak aanmekaar met nog gesmelte
sjokolade. Smelt die witsjokolade soos die donkersjokolade. Skep in ’n klein spuitsak en spuit klein strepies op balle. Haal kaaskoek versigtig uit koekpan en plaas op opdienbord. Gooi karamelsous oor en garneer met rugbyballe.